### Beslutning

Pernille Iversen, Søs Larsen, og Aksel Nissen kunne tiltræde indstillingen i overensstemmelse med Magistratens anbefaling.

 Holger Christensen og Berit Sørensen kunne tiltræde indstillingen med bemærkning om, at der i forhold til Brabrand-strækningen i VVM-undersøgelsen ønskes belyst en alternativ løsning til en linjeføring igennem [adresse] midtby og ad [adresse].

 Rosa Petersen kunne tiltræde indstillingen med bemærkning om, at muligheden for førerløse busser på [adresse] ønskes belyst i VVM-undersøgelsen.

 Elisabeth Christensen tog forbehold med henblik på en nærmere drøftelse i byrådsgruppen.

Forslag om projektafklaring af letbanens etape 2, som opdeles i tre delprojekter ([adresse], [adresse] - Brabrand og [adresse] - Hinnerup) samt udgifts- og indtægtsbevilling, svarende til det statslige tilskud på 40 mio. kr.

### Resumé

Byrådet vedtog i 2015 opstart af plan- og VVM-processer for letbanens etape 2. Efter idé-fase og offentlig høring forslås i nærværende indstilling forundersøgelser og miljøvurderinger igangsat.

 En parallel indstilling omhandler VVM undersøgelse og myndighedsopgaven i relation hertil.

 For [adresse] er der med budget 2018 – 2021 besluttet at anlægge deletapen og reservere midler hertil i byudviklingsøkonomien for [adresse]

 Særligt i [adresse] er der behov for at indtænke værdifulde bygninger og miljøer, snævre forhold og betydelige investeringer i eksisterende anlæg, herunder ledningsanlæg samt afvejning mellem de forskellige behov og interesser.

 Letbanen til Hinnerup koordineres med [adresse].

 Staten har givet et tilskud på 40 mio. kr. til forundersøgelse og VVM af etape 2 samt undersøgelse af mulighederne for at anlægge en ny terminal i Brabrand.

 I forundersøgelserne indgår en vurdering af BRT-løsninger.

### Indstilling

Det indstilles:

 At 1) Letbanens etape 2 opdeles i tre delprojekter: [adresse] - Hinnerup, [adresse] og [adresse] - Brabrand.

 At 2) Yderligere projektafklaring og miljøvurderinger for disse igangsættes som beskrevet i indstillingen, jf. afsnit 5, og fastlagt af VVM-myndigheden.

 At 3) Der gives en indtægtsbevilling på i alt 40 mio. kr., der er givet i tilskud fra staten til forundersøgelse og VVM for etape 2 og vurdering af ny terminal i Brabrand.

 At 4) Teknik og Miljø bemyndiges til at indgå aftaler om disponering af tilskuddet på 40 mio. kr. med udgangspunkt byrådets beslutninger og statens tilskudsbetingelser, hvortil der gives en udgiftsbevilling på 40 mio. kr.

### Sagens forløb

14-12-2017 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 18-12-2017 Magistraten
Fremsendes til [adresse] med bemærkning, at Magistraten i mødet den 18. december 2017 anbefaler, at byrådet tiltræder Magistratsafdelingen for Teknik og Miljøs indstilling af 5. december 2017.

 Leonora Danielsen, Rådmand Nicoline Berg og Ib Nissen tog forbehold.

 Ingrid Lassen var forhindret i at deltage i sagens behandling.
 10-01-2018 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 10. januar 2018.

 Sagerne 17, 23 og 24 blev behandlet sammen.
 05-02-2018 Teknisk Udvalg
Sagens behandling udsat.
 21-03-2018 Teknisk Udvalg
Sagens behandling udsat.
 16-04-2018 Teknisk Udvalg
Pernille Iversen, Søs Larsen, og Aksel Nissen kunne tiltræde indstillingen i overensstemmelse med Magistratens anbefaling.

 Holger Christensen og Berit Sørensen kunne tiltræde indstillingen med bemærkning om, at der i forhold til Brabrand-strækningen i VVM-undersøgelsen ønskes belyst en alternativ løsning til en linjeføring igennem [adresse] midtby og ad [adresse].

 Rosa Petersen kunne tiltræde indstillingen med bemærkning om, at muligheden for førerløse busser på [adresse] ønskes belyst i VVM-undersøgelsen.

 Elisabeth Christensen tog forbehold med henblik på en nærmere drøftelse i byrådsgruppen.
 02-05-2018 Aarhus Byråd
Beslutning ikke frigivet